**ฉบับที่ 23 /2562 วันที่ 19 กรกฎาคม 2562**

**“สคร. จัดเก็บเงินนำส่งรายได้แผ่นดินจากรัฐวิสาหกิจ 9 เดือน ของปีงบประมาณ 2562   
149,335 ล้านบาท สูงกว่าเป้าหมาย 12%”**

**สำนักงานคณะกรรมการนโยบายรัฐวิสาหกิจ (สคร.) จัดเก็บเงินนำส่งรายได้แผ่นดินจากรัฐวิสาหกิจ 9 เดือนของปีงบประมาณ 2562 (เดือนตุลาคม 2561 – เดือนมิถุนายน 2562) จำนวน 149,335 ล้านบาท สูงกว่าเป้าหมาย จำนวน 15,503 ล้านบาท หรือคิดเป็นร้อยละ 12 ตามเป้าหมาย**

**นายประภาศ คงเอียด ผู้อำนวยการ สคร. เปิดเผยว่า** ปัจจัยที่ทำให้รัฐวิสาหกิจนำส่งรายได้แผ่นดินเป็นไปตามเป้าหมายมาจากผลประกอบการของรัฐวิสาหกิจหลายแห่งมีกำไรสุทธิและฐานะทางการเงินที่ดี โดยรัฐวิสาหกิจในกลุ่มพลังงาน ได้แก่ การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค และบริษัท ปตท. จำกัด (มหาชน) มีรายได้ส่วนใหญ่มาจากความต้องการใช้ไฟฟ้าและน้ำมันในภาคอุตสาหกรรมและบริการที่เพิ่มขึ้นตามการขยายตัวทางเศรษฐกิจ และรัฐวิสาหกิจกลุ่มสถาบันการเงิน เช่น ธนาคารออมสินและธนาคารอาคารสงเคราะห์ มีรายได้มาจากการปรับปรุงและพัฒนาผลิตภัณฑ์และการให้บริการทางการเงินอย่างต่อเนื่องซึ่งสอดคล้องกับพฤติกรรมของผู้บริโภคในยุคปัจจุบัน

รัฐวิสาหกิจที่นำส่งรายได้แผ่นดินสะสมสูงสุด 5 อันดับแรก ณ ช่วง 9 เดือนของปีงบประมาณ 2562   
(เดือนตุลาคม 2561- เดือนมิถุนายน 2562) ประกอบด้วย

|  |  |
| --- | --- |
| **รัฐวิสาหกิจ** | **รายได้นำส่ง (ล้านบาท)** |
| 1. สำนักงานสลากกินแบ่งรัฐบาล | 32,628 |
| 1. บริษัท ปตท. จำกัด (มหาชน) | 29,198 |
| 1. การไฟฟ้าฝ่ายผลิตแห่งประเทศไทย | 18,924 |
| 1. ธนาคารออมสิน | 16,538 |
| 1. การไฟฟ้าส่วนภูมิภาค | 10,903 |
| อื่น ๆ | 41,145 |
| **รวมทั้งหมด** | **149,335** |

**ผู้อำนวยการ สคร. กล่าวสรุปว่า** ปีงบประมาณ 2562 สคร. จะสามารถจัดเก็บเงินนำส่งรายได้แผ่นดินของรัฐวิสาหกิจเป็นไปตามเป้าหมายทั้งปีที่ 168,000 ล้านบาท ทั้งนี้ เงินนำส่งรายได้แผ่นดินของรัฐวิสาหกิจ ที่ สคร. จัดเก็บได้สูงกว่าเป้าหมายร้อยละ 12 มีส่วนช่วยให้รัฐบาลมีสเถียรภาพและเกิดความยั่งยืนทางการคลัง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**สอบถามรายละเอียดเพิ่มเติม กรุณาติดต่อ :**   
นางสาวสิรยา บัวชื่น นักวิเคราะห์รัฐวิสาหกิจปฏิบัติการ สคร.  
โทร.0 2248 5880 -7 ต่อ 3160   
อีเมล์ [Siraya\_b@sepo.go.th](mailto:Siraya_b@sepo.go.th)